मोरम बाई तंवर आगे पढ़ना चाहती थीं लेकिन पारिवारिक स्थितियों के चलते वे ऐसा करने में नाकामयाब रहीं। वे एक बहुत ही गरीब परिवार से आती हैं। उनके पिता एक बेहद ही गरीब किसान हैं और उनके परिवार में उनके अलावा आठ अन्य भाई-बहन भी थे जिनका पालन-पोषण उनके पिता के लिये एक बड़ी चुनौती था। जब उन्हें आठवीं कक्षा उत्तीर्ण करने के बाद स्कूल छोड़ने का फरमान सुनाया गया तो उनका दिल बहुत भारी हो गया और इनके तुरंत बाद ही उनके परिवार ने उनका विवाह करने का निर्णय सुना दिया।